Ajutor pentru instalarea în reţea

## Configurarea complexă a imprimantei

De obicei, routerul wireless atribuie automat o adresă IP (adresare DHCP) tuturor dispozitivelor din reţeaua wireless locală.

Dacă doriţi să utilizaţi propria adresă IP:

1. Creaţi o adresă IP pentru imprimantă.

   - Formatul adresei IP a imprimantei trebuie să corespundă formatului adresei gateway a routerului. Este necesar ca primele trei segmente din cifre ale ambelor adrese să fie identice şi numai ultimul număr trebuie să fie unic. Consultaţi documentaţia furnizată împreună cu routerul sau contactaţi producătorul routerului pentru a afla adresa gateway a routerului.

   - Fiecare dispozitiv din reţeaua wireless trebuie să aibă o adresă IP unică.

   - Adresa IP trebuie să se încadreze în intervalul specificat de router. Consultaţi documentaţia furnizată împreună cu routerul sau contactaţi producătorul routerului pentru a afla intervalul pentru adresare.

     De exemplu:

     Adresa gateway a routerului | 192.168.1.1
     Adresa IP a dispozitivului 1 | 192.168.1.100
     Adresa IP a dispozitivului 2 | 192.168.1.101
     Adresa IP a imprimantei dumneavoastră | 192.168.1.102

2. În câmpul Adresă IP, introduceţi adresa IP pe care aţi creat-o pentru imprimantă.

3. În câmpul Mască de subreţea, introduceţi 255.255.255.0, cu excepţia cazului în care aţi schimbat setarea implicită.

4. În câmpul Gateway, introduceţi adresa gateway a routerului wireless.

5. Selectaţi Continuare pentru a stoca aceste valori pe imprimantă.

Dacă aţi ajuns din greşeală la ecranul „Configurarea complexă a imprimantei”, faceţi clic pe „Înapoi” pentru a reveni la ecranul anterior.

© Hewlett-Packard Development Company, L.P.