Pojmovnik

# Pojmovnik

Ugrađeni web-poslužitelj (EWS)

  Ugrađeni web-poslužitelj (EWS) jest web-stranica koja se nalazi u samom pisaču. Kad se pisač poveže s mrežom, EWS možete upotrijebiti za pregled statusnih informacija, promjenu postavki i upravljanje pisačem s računala. Ugrađeni web-poslužitelj možete koristiti i ako niste povezani s internetom, no neke značajke možda neće biti dostupne.

Adresa pristupnika

  Bežični usmjerivači imaju adresu pristupnika, jedinstvenu IP adresu koju dodjeljuje proizvođač usmjerivača. Ta se adresa pristupnika neće mijenjati ako je sami ne promijenite. Da biste saznali adresu pristupnika svojeg usmjerivača i kako je možete promijeniti, pogledajte dokumentaciju koju ste dobili uz usmjerivač ili se obratite njegovom proizvođaču.

Naziv uređaja

  Pisač ima jedinstven naziv uređaja koji mu je dodijelio HP. Kada se od vas zatraži da upišete naziv uređaja, pazite da ga upišete u neizmijenjenom obliku.

HP ePrint

  HP ePrint besplatni je HP-ov servis koji omogućuje ispis na pisaču koji podržava HP ePrint s bilo kojeg mjesta s kojega možete poslati poruku e-pošte. Svoje dokumente i fotografije samo pošaljite u obliku privitaka na adresu e-pošte koju ste dodijelili pisaču u trenutku omogućavanja web-servisa. Nije vam potreban dodatan softver ni upravljački programi. Kroz postavljanje servisa HP ePrint vodit će vas HP-ov softver za pisače. Za upotrebu servisa ePrint, aplikacija za ispis i značajke HP Connected na HP-ovim pisačima povezanim s webom (zasebno i skupno zvanih "sustav ePrintCenter") potreban je besplatan račun za HP Connected te tom upotrebom dajete pristanak na uvjete i odredbe navedene na web-mjestu HP Connected.

Ispis pomoću značajke Wi-Fi Direct

  Ispis pomoću značajke Wi-Fi Direct omogućuje bežični ispis s računala, pametnog uređaja (poput pametnog telefona, tableta ili nekog drugog uređaja s podrškom za bežične veze) bez povezivanja s nekom postojećom bežičnom mrežom. Za ispis s računala primjenom bežičnog izravnog ispisa potreban je HP-ov softver za pisače. Za ispis pomoću značajke Wireless Direct s pametnog telefona ili tableta potrebna je kompatibilna aplikacija za ispis. Nakon što postavite pisač, moći ćete stvoriti izravnu bežičnu vezu. Informacije o omogućavanju ispisa pomoću značajke Wi-Fi Direct potražite u dokumentaciji pisača.

IP adresa

  Adresa za internetski protokol (Internet Protocol, IP) jedinstven je numerički identifikator koji mreža dodjeljuje s njom povezanom uređaju kao što je pisač. Valjana IP adresa sastoji se od četiri broja razdvojena točkama, npr. 192.168.1.001. Svi uređaji u lokalnoj mreži imaju jedinstvene dodijeljene IP adrese. Dodjeljivanje IP adresa obično je postupak koji automatski provodi bežični usmjerivač i koji se naziva DHCP adresiranjem. Za mrežni pisač možete definirati ručno određenu (tj. statičku) IP adresu. Oblik statičke adrese pisača mora se podudarati s oblikom adrese pristupnika usmjerivača.

MAC adresa

  Media Access Control (MAC) ili hardverska adresa jest identifikator koji HP dodjeljuje mrežnom hardveru tijekom proizvodnog procesa. MAC adresa navedena je na stranici s mrežnom konfiguracijom i otisnuta na naljepnici sa serijskim brojem pisača.

Stranica s mrežnom konfiguracijom

  Stranica s mrežnom konfiguracijom izvješće je o specifikacijama pisača, npr. mrežnom statusu, vrsti aktivne veze, serijskom broju, MAC ili hardverskoj adresi, mrežnom nazivu (SSID), vrsti provjere autentičnosti i IP adresi. Informacije s te stranice mogle bi vam zatrebati prilikom postavljanja mrežne veze za HP-ov pisač ili otklanjanja poteškoća s tom vezom.

Virtualna privatna mreža (VPN)

  Virtualna privatna mreža jest sigurna mreža koja koristi javnu infrastrukturu kao što je internet kako bi se omogućio daljinski pristup centraliziranoj mreži.

Naziv bežične mreže (SSID)

  Zadani naziv bežične mreže ili SSID (Service Set Identifier) definira proizvođač usmjerivača i taj naziv nije jedinstven. Dajte svojem usmjerivaču jedinstven naziv da biste izbjegli mogućnost upotrebe naziva koji se već koristi za neku drugu mrežu.

Izvješće o testiranju bežične mreže

  Ako je pisač bežično povezan s mrežom, ispisom tog izvješća možete provjeriti mrežnu vezu i dobiti dijagnostičke informacije o njoj.

Lozinka za bežičnu vezu

  Lozinka za bežičnu vezu uljezima iz vanjskog svijeta onemogućuje pristup vašoj bežičnoj mreži. Najčešće su vrste šifriranja WEP i WPA. Ključ za WEP i pristupni izraz za WPA razlikuju mala i velika slova, stoga slova upišite točno onako kako su i definirana.

© Hewlett-Packard Development Company, L.P.