Võrgu paigaldamise abi

## Printer ja arvuti on ühendatud erinevate võrkudega

Alljärgnevalt on toodud mõni levinud põhjus, miks teie arvuti ja printer on ühendatud erinevate võrkudega.

Mitmel teie piirkonnas oleval võrgul on sama võrgu nimi (SSID)

Kui te ei ole muutnud oma juhtmevaba ruuteri võrgu nime (SSID) tootja vaikimisi nimest millekski muuks, võib juhtuda, et teie piirkonnas on sama nimega veel mõni juhtmevaba ruuter. Teie juhtmevaba arvuti või printer võivad ekslikult ühenduda teise juhtmevaba ruuteriga. Selle vältimiseks määrake oma juhtmevabale võrgule kordumatu nimi. Kui seda teete, tuleb kõik teie võrguga ühenduvad juhtmevabad seadmed konfigureerida uue võrgu nimega.

Teie võrgul on üle ühe ruuteri või alamvõrgu

Kui teie võrk koosneb rohkem kui ühest ruuterist võivad arvuti ja printer ühenduda erinevate ruuteritega. Veenduge, et arvuti ja printer on sama ruuteriga ühendatud. Samuti võib teie ruuter esitada eraldi külalisühenduse. Veenduge, et arvuti ja printer ei kasuta sama külalisühendust.

Kui teie võrgul on alamvõrke, klõpsake valikul „Järgmine“ ja seejärel sisestage käsitsi oma printeri IP-aadress.

Teie arvutil võib olla üle ühe võrguprofiili.

Veenduge, et arvuti on õige ruuteriga ühendatud. Võib-olla olete oma piirkonnas kasutanud teist juhtmevaba ruuterit, mis on endiselt aktiivne, ja teie arvutil võib endiselt olla see võrguprofiil. Teie arvuti võib käivitamisel automaatselt selle juhtmevaba ruuteriga ühenduda.

Teie arvuti on ühendatud virtuaalse privaatvõrgu (VPN) ühendusega

Kui teie arvuti kasutab VPN-ühendust välisele turvalisele võrgule ligipääsemiseks, peate esmalt VPN-ühenduse katkestama, et tuvastada ja paigaldada printer oma võrgus.

© Hewlett-Packard Development Company, L.P.