Pomoč pri namestitvi omrežja

## Tiskalnik in računalnik sta povezana v različna omrežja

Sledi nekaj pogostih vzrokov, zakaj sta vaš računalnik in tiskalnik povezana z različnima usmerjevalnikoma:

Več omrežij v vaši okolici ima enako ime omrežja (SSID)

Če privzetega omrežnega imena (SSID) proizvajalca vašega brezžičnega usmerjevalnika niste spremenili, je v vaši okolici morda še en brezžični usmerjevalnik z enakim imenom. Bodisi se vaš brezžični računalnik bodisi tiskalnik po pomoti povezuje z drugim brezžičnim usmerjevalnikom. Da bi se temu izognili, brezžičnemu omrežju dodelite enolično ime. Če to storite, morajo biti vse brezžične naprave, ki se povežejo z vašim omrežjem, konfigurirane z novim imenom omrežja.

Vaše omrežje ima več usmerjevalnikov ali podomrežij

Če je na vašem omrežju več kot en usmerjevalnik, sta računalnik in tiskalnik morda povezana z različnima usmerjevalnikoma. Preverite, ali se računalnik in tiskalnik povezujeta z istim usmerjevalnikom. Vaš usmerjevalnik morda ponuja ločeno omrežje za goste. Prepričajte se, da računalnik in tiskalnik ne uporabljata povezave za goste.

Če ima vaše omrežje podomrežja, izberite Naprej in nato ročno vnesite naslov IP tiskalnika.

Vaš računalnik ima lahko več kot en omrežni profil

Prepričajte se, da se računalnik povezuje s pravilnim usmerjevalnikom. Morda v vaši okolici uporabljate drug brezžični usmerjevalnik, ki je še vedno aktiven, zaradi česar je vaš računalnik še vedno povezan s tem omrežnim profilom. Vaš računalnik se ob zagonu morda samodejno povezuje s tem brezžičnim usmerjevalnikom.

Vaš računalnik je povezan z navideznim zasebnim omrežjem (VPN)

Če vaš računalnik za dostop do zunanjega varnega omrežja uporablja povezavo VPN, morate najprej prekiniti povezavo z VPN, da tiskalnik zaznate in ga namestite v omrežje.

© Hewlett-Packard Development Company, L.P.