Slovník pojmov

# Slovník pojmov

Vstavaný webový server (EWS)

  Vstavaný webový server (EWS) je webová stránka existujúca v tlačiarni. Keď je vaša tlačiareň pripojená k sieti, stránku EWS môžete použiť na zobrazenie stavových informácií, zmenu nastavení a správu tlačiarne z vášho počítača. Vstavaný webový server môžete používať bez pripojenia k sieti Internet, niektoré funkcie však nemusia byť k dispozícii.

Adresa brány

  Bezdrôtové smerovače majú adresu brány, ktorá je jedinečnou IP adresou priradenou výrobcom smerovača. Táto adresa brány sa nemení, kým ju nezmeníte vy. Adresu brány vášho smerovača a spôsob ako ju zmeniť nájdete v dokumentácii dodanej so smerovačom alebo sa obráťte na výrobcu smerovača.

Názov hostiteľa

  Vaša tlačiareň má jedinečný názov hostiteľa, ktorý priradila spoločnosť HP. Keď sa zobrazí výzva na zadanie názvu hostiteľa, názov zadajte presne tak, ako sa zobrazuje.

HP ePrint

  HP ePrint je bezplatná služba spoločnosti HP, ktorá vám umožňuje tlačiť z tlačiarne HP podporujúcej funkciu ePrint všade tam, odkiaľ môžete poslať e-mail. Keď povolíte webové služby, jednoducho pošlite svoje dokumenty a fotografie ako prílohu na e-mailovú adresu priradenej vašej tlačiarni. Nie je potrebný žiadny ďalší softvér ani ovládače. Softvér tlačiarne HP vás prevedie nastavením služby HP ePrint. Na použitie funkcie ePrint, tlačových aplikácií a funkcií HP Connected v spojení s webovými tlačiarňami HP (samostatne a súhrnne označené ako "Systém ePrintCenter") sa vyžaduje bezplatné konto HP Connected. Použitie predstavuje súhlas s podmienkami používania na webovej stránke HP Connected.

Tlač Wi-Fi Direct

  Pomocou funkcie priamej bezdrôtovej tlače Wi-Fi Direct môžete tlačiť bezdrôtovo z počítača alebo mobilného zariadenia (napríklad smartfón, tablet alebo iné zariadenie s bezdrôtovými funkciami) bez potreby pripojenia k existujúcej bezdrôtovej sieti. Na priamu bezdrôtovú tlač z počítača je potrebný softvér tlačiarne HP. Na tlač Wi-Fi Direct zo smartfónu alebo tabletu je potrebná kompatibilná tlačová aplikácia. Po nastavení tlačiarne budete môcť vytvoriť priame bezdrôtové pripojenie. Postup zapnutia tlače Wi-Fi Direct nájdete v dokumentácii k tlačiarni.

IP adresa

  Adresa internetového protokolu (IP) je jedinečný číselný identifikátor, ktorý sieť priraďuje pripojenému zariadeniu, napríklad tlačiarni. Platná IP adresa sa skladá zo štyroch čísel oddelených bodkami, napríklad 192.168.1.001. Všetky zariadenia v miestnej sieti majú priradené jedinečné IP adresy. Toto priradenie IP adresy zvyčajne vykonáva bezdrôtový smerovač automaticky, táto funkcia sa nazýva prideľovanie adries DHCP. Pre sieťovú tlačiareň môžete vytvoriť IP adresu ručne (staticky). Statická adresa tlačiarne sa musí zhodovať s formátom adresy brány smerovača.

MAC adresa

  Adresa Media Access Control (MAC) alebo hardvérová adresa je identifikátor priradený sieťovému hardvéru spoločnosťou HP počas výroby. MAC adresa je zobrazená na Stránke konfigurácie siete a je vytlačená na štítku so sériovým číslom tlačiarne.

Stránka konfigurácie siete

  Stránka konfigurácie siete je správa o parametroch tlačiarne, napríklad Stav siete, Typ aktívneho pripojenia, Sériové číslo, MAC alebo hardvérová adresa, Názov siete (SSID), Typ overenia a IP adresa. Počas nastavovania alebo riešenia problémov so sieťovým pripojením vašej tlačiarne HP budete potrebovať informácie na tento stránke.

Virtuálna súkromná sieť (VPN)

  Virtuálna súkromná sieť je bezpečná sieť, ktorá používa verejnú infraštruktúru, napríklad Internet, na zabezpečenie vzdialeného prístupu do centralizovanej siete.

Názov bezdrôtovej siete (SSID)

  Predvolený názov bezdrôtovej siete alebo SSID (Service Set Identifier) nastavuje výrobca smerovača a nie je to jedinečný názov. Vytvorte na svojom smerovači jedinečný názov, aby ste sa vyhli možnosti zhody mena s inou sieťou.

Správa o teste bezdrôtového pripojenia

  Ak je tlačiareň bezdrôtovo pripojená do vašej siete, vytlačením tejto správy môžete overiť sieťové pripojenie a získať diagnostické informácie o pripojení.

Heslo bezdrôtovej siete

  Heslo bezdrôtovej siete zabraňuje nežiaducemu prístupu cudzích osôb do vašej bezdrôtovej siete. Najčastejšími typmi šifrovania je WEP a WPA. Kľúč WEP a heslo WPA rozlišujú veľké a malé písmená; zadajte presné veľké a malé písmená podľa nastavenia.

© Hewlett-Packard Development Company, L.P.