# อภิธานศัพท์

Embedded web server (EWS)

  Embedded web server (EWS) คือหน้าเว็บที่มีอยู่ภายในเครื่องพิมพ์ เมื่อมีการเชื่อมต่อเครื่องพิมพ์ของคุณเข้ากับเครือข่าย คุณสามารถใช้ EWS เพื่อดูข้อมูลสถานะ เปลี่ยนการตั้งค่า และจัดการเครื่องพิมพ์จากคอมพิวเตอร์ของคุณได้ คุณสามารถใช้ Embedded web server โดยไม่ต้องเชื่อมต่อเข้ากับอินเทอร์เน็ต อย่างไรก็ตาม อาจไม่สามารถเลือกใช้งานคุณลักษณะบางรายการ

Gateway address (ที่อยู่เกตเวย์)

  เราเตอร์ไร้สายมีที่อยู่เกตเวย์ ซึ่งเป็นที่อยู่ IP เฉพาะซึ่งผู้ผลิตเราเตอร์กำหนดไว้สำหรับเราเตอร์ ที่อยู่เกตเวย์นี้จะคงเดิมไม่เปลี่ยนแปลง นอกเสียจากว่าคุณจะเป็นผู้เปลี่ยนเอง โปรดดูที่เอกสารประกอบซึ่งมาพร้อมกับเราเตอร์ของคุณ หรือติดต่อผู้ผลิตเราเตอร์เพื่อขอข้อมูลเกี่ยวกับที่อยู่เกตเวย์สำหรับเราเตอร์ของคุณ และวิธีการเปลี่ยนแปลงที่อยู่นี้

Hostname (ชื่้อโฮสต์)

  เครื่องพิมพ์ของคุณมีชื่อโฮสต์เฉพาะที่ HP กำหนดไว้ให้ เมื่อระบบขอให้คุณป้อนชื่อโฮสต์ ตรวจสอบให้แน่ใจว่า มีการป้อนชื่ออย่างถูกต้องและตรงกับที่แสดงไว้

HP ePrint

  HP ePrint เป็นบริการฟรีจาก HP ซึ่งช่วยให้คุณสามารถสั่งพิมพ์ไปยังเครื่องพิมพ์ที่สามารถใช้งาน HP ePrint ได้จากทุกที่ที่คุณสามารถส่งอีเมล เพียงส่งเอกสารและภาพถ่ายของคุณเป็นเอกสารแนบไปยังที่อยู่อีเมลที่กำหนดให้กับเครื่องพิมพ์ของคุณเมื่อคุณเปิดใช้งานบริการทางเว็บ ไม่จำเป็นต้องมีซอฟต์แวร์หรือไดรเวอร์เพิ่มเติม ซอฟต์แวร์เครื่องพิมพ์ HP จะนำคุณผ่านขั้นตอนการตั้งค่า HP ePrint เมื่อใช้ ePrint แอพสำหรับการพิมพ์ และ HP Connected โดยมีการเชื่อมต่อเข้ากับเครื่องพิมพ์ HP ที่มีการเชื่อมต่อผ่านเว็บ (ทั้งแยกกันและรวมกันกับ "ระบบ ePrintCenter") คุณจะต้องมีบัญชีฟรีของ HP Connected และแสดงความเห็นด้วยกับข้อกำหนดและเงื่อนไขบนเว็บไซต์ของ HP Connected

IP address (ที่อยู่ IP)

  ที่อยู่ Internet Protocol (IP) (อินเทอร์เน็ตโพรโทคอล (IP)) คือ ข้อมูลระบุเฉพาะที่เป็นตัวเลขซึ่งเครือข่ายกำหนดให้กับอุปกรณ์ที่เชื่อมต่อ เช่น เครื่องพิมพ์ ที่อยู่ IP ที่ถูกต้องจะประกอบด้วยตัวเลขสี่ชุด คั่นด้วยเครื่องหมายจุด ตัวอย่างเช่น 192.168.1.001 อุปกรณ์ทั้งหมดบนเครือข่ายท้องถิ่นจะมีที่อยู่ IP เฉพาะที่ได้รับการกำหนดไว้ให้ การกำหนดที่อยู่ IP นี้มักจะทำโดยอัตโนมัติผ่านเราเตอร์ไร้สาย โดยเรียกว่า การระบุที่อยู่แบบ DHCP คุณสามารถสร้างที่อยู่ IP ด้วยตัวเอง (หรือแบบคงที่) สำหรับเครื่องพิมพ์เครือข่าย ที่อยู่แบบคงที่สำหรับเครื่องพิมพ์ของคุณจะต้องสอดคล้องกับรูปแบบของที่อยู่เกตเวย์สำหรับเราเตอร์ของคุณ

MAC address (ที่อยู่ MAC)

  ที่อยู่ Media Access Control (MAC) (การควบคุมการเข้าถึงตัวกลาง (MAC)) หรือที่อยู่ฮาร์ดแวร์คือ ข้อมูลระบุเฉพาะที่ HP กำหนดให้กับฮาร์ดแวร์เครือข่ายในระหว่างการผลิต จะมีการแสดงที่อยู่ MAC รวมไว้บนหน้าการกำหนดค่าเครือข่าย และจะพิมพ์อยู่บนป้ายหมายเลขลำดับประจำสินค้าสำหรับเครื่องพิมพ์ของคุณ

Network Configuration Page (หน้าการกำหนดค่าเครือข่าย)

  หน้าการกำหนดค่าเครือข่ายคือ รายงานข้อมูลจำเพาะของเครื่องพิมพ์ ตัวอย่างเช่น สถานะเครือข่าย ชนิดการเชื่อมต่อที่ใช้งานอยู่ หมายเลขลำดับประจำสินค้า ที่อยู่ MAC หรือที่อยู่ฮาร์ดแวร์ ชื่อเครือข่าย (SSID) ชนิดการรับรองความถูกต้อง และที่อยู่ IP คุณอาจต้องอ้างอิงถึงข้อมูลที่อยู่บนหน้านี้เมื่อทำการตั้งค่าหรือแก้ไขปัญหาการเชื่อมต่อเครือข่ายสำหรับเครื่องพิมพ์ HP ของคุณ

Virtual Private Network (VPN) (เครือข่ายส่วนตัวเสมือน (VPN))

  เครือข่ายส่วนตัวเสมือนคือ เครือข่ายที่มีความปลอดภัยซึ่งใช้โครงสร้างพื้นฐานสาธารณะ เช่น อินเทอร์เน็ต เพื่อให้สามารถเข้าถึงเครือข่ายส่วนกลางได้จากระยะไกล

Wi-Fi Direct printing (การพิมพ์ผ่าน Wi-Fi Direct)

  ด้วยการพิมพ์ผ่าน Wi-Fi Direct คุณสามารถพิมพ์แบบไร้สายได้จากคอมพิวเตอร์หรืออุปกรณ์มือถือ (เช่น สมาร์ทโฟน แท็บเล็ต หรืออุปกรณ์อื่นๆ ที่สามารถใช้งานระบบไร้สายได้)—โดยไม่ต้องเชื่อมต่อเข้ากับเครือข่ายไร้สายที่มีอยู่ จะต้องใช้ซอฟต์แวร์เครื่องพิมพ์ของ HP สำหรับการพิมพ์ผ่าน Wi-Fi Direct จากคอมพิวเตอร์ คุณต้องใช้แอพสำหรับการพิมพ์ที่สามารถทำงานร่วมกันได้ในการพิมพ์ผ่าน Wi-Fi Direct  จากสมาร์ทโฟนหรือแท็บเล็ต หลังจากตั้งค่าเครื่องพิมพ์ของคุณแล้ว คุณจะสามารถสร้างการเชื่อมต่อโดยตรงแบบไร้สาย โปรดดูวิธีการเปิดใช้งานการพิมพ์ Wi-Fi Direct ได้จากเอกสารประกอบเครื่องพิมพ์ของคุณ

Wireless Network Name (SSID) (ชื่อเครือข่ายไร้สาย (SSID))

  ชื่อเครือข่ายไร้สายหรือ SSID (Service Set Identifier - รหัสชุดบริการ) ตามค่าเริ่มต้นเป็นชื่อที่ผู้ผลิตเราเตอร์กำหนดขึ้นและไม่ใช่ชื่อเฉพาะ สร้างชื่อเฉพาะสำหรับเราเตอร์ของคุณเพื่อหลีกเลี่ยงแนวโน้มที่จะใช้ชื่อเดียวกันกับเครือข่ายอื่น

Wireless Network Test Report (รายงานการทดสอบเครือข่ายไร้สาย)

  หากเครื่องพิมพ์มีการเชื่อมต่อเข้ากับเครือข่ายของคุณแบบไร้สาย การพิมพ์รายงานนี้จะสามารถตรวจสอบการเชื่อมต่อเครือข่าย และยังสามารถแสดงข้อมูลการวินิจฉัยเกี่ยวกับการเชื่อมต่อได้อีกด้วย

Wireless Password (รหัสผ่านสำหรับระบบไร้สาย)

  รหัสผ่านสำหรับระบบไร้สายจะป้องกันบุคคลภายนอกเข้าถึงเครือข่ายไร้สายของคุณโดยไม่ได้รับอนุญาต การเข้ารหัสลับที่พบเห็นโดยทั่วๆ ไปคือ WEP และ WPA จะต้องคำนึงถึงตัวอักษรพิมพ์ใหญ่และเล็กเมื่อพิมพ์คีย์ WEP และวลีรหัสผ่าน WPA จะป้อนตัวอักษรพิมพ์ใหญ่และเล็กให้ตรงกับที่ระบุไว้

© Copyright HP Development Company, L.P.

http://www.hp.com