Pomoc k sieťovej inštalácii

## Pokročilé nastavenie tlačiarne

Váš bezdrôtový smerovač zvyčajne automaticky priradí IP adresu (prideľovanie adries DHCP) všetkým zariadeniam vo vašej miestnej bezdrôtovej sieti.

Ak chcete použiť svoju vlastnú IP adresu:

1. Vytvorte IP adresu pre tlačiareň.

   - Formát IP adresy vašej tlačiarne sa musí zhodovať s formátom adresy brány vášho smerovača. Prvé tri číselné segmenty oboch adries by mali byť rovnaké, iba posledné číslo by malo byť jedinečné. Adresu brány vášho smerovača nájdete v dokumentácii dodanej so smerovačom alebo sa obráťte na výrobcu smerovača.

   - Každé zariadenie v bezdrôtovej sieti musí mať unikátnu IP adresu.

   - Vaša IP adresa musí byť v rozsahu určenom na smerovači. Rozsah adries nájdete v dokumentácii dodanej so smerovačom alebo sa obráťte na výrobcu smerovača.

     Napríklad:

     Adresa brány smerovača | 192.168.1.1
     IP adresa zariadenia č. 1 | 192.168.1.100
     IP adresa zariadenia č. 2 | 192.168.1.101
     IP adresa vašej tlačiarne | 192.168.1.102

2. Do poľa IP adresa zadajte IP adresu, ktorú ste vytvorili pre svoju tlačiareň.

3. Do poľa Maska podsiete zadajte hodnotu 255.255.255.0, ak ste nezmenili predvolené nastavenie.

4. Do poľa Brána zadajte adresu brány vášho bezdrôtového smerovača.

5. Stlačením tlačidla Pokračovať uložte tieto hodnoty do tlačiarne.

Ak ste sa na obrazovku Pokročilé nastavenie tlačiarne dostali omylom, stlačením tlačidla "Späť" sa vrátite na predchádzajúcu obrazovku.

© Hewlett-Packard Development Company, L.P.