Pomoć pri mrežnoj instalaciji

## Pisač i računalo povezani su s različitim mrežama

U nastavku je navedeno nekoliko uobičajenih razloga zbog kojih se može dogoditi da su vaše računalo i pisač povezani s različitim usmjerivačima:

Više mreža u vašem području ima isti naziv mreže (SSID)

Ako niste mijenjali tvornički zadan naziv mreže (SSID) svojeg bežičnog usmjerivača, moguće je da u istom području postoji neki drugi bežični usmjerivač s istim nazivom. Vaše bežično računalo ili pisač možda se greškom povezuju s tim drugim bežičnim usmjerivačem. Da biste to izbjegli, dodijelite jedinstven naziv svojoj bežičnoj mreži. Ako to učinite, sve bežične uređaje koji se povezuju s vašom mrežom morate konfigurirati tako da koriste taj novi naziv mreže.

U vašoj mreži postoji više usmjerivača ili podmreža

Ako se vaša mreža sastoji od više usmjerivača, računalo i pisač možda su povezani s različitim usmjerivačima. Provjerite povezuju li se i računalo i pisač s istim usmjerivačem. Osim toga, usmjerivač može nuditi i zasebnu mrežnu vezu za goste. Provjerite da računalo i pisač ne koriste vezu za goste.

Ako vaša mreža ima podmreže, odaberite Dalje te ručno upišite IP adresu pisača.

Računalo možda ima više mrežnih profila

Provjerite je li računalo povezano s odgovarajućim usmjerivačem. Možda ste koristili drugi aktivni bežični usmjerivač u istom području te računalo možda još uvijek ima taj mrežni profil. Kada ga pokrenete, vaše se računalo možda automatski povezuje s tim bežičnim usmjerivačem.

Računalo je povezano s virtualnom privatnom mrežom (VPN-om)

Ako na računalu koristite VPN vezu za pristupanje vanjskoj sigurnoj mreži, morate prvo prekinuti vezu s VPN-om da biste detektirali i instalirali pisač u svojoj mreži.

© Hewlett-Packard Development Company, L.P.