Hjælp til netværksinstallation

## Printeren og computeren er forbundet til forskellige netværk

Vælg en mulig årsag:

Der er flere netværk i området, der har det samme netværksnavn (SSID)

Hvis ikke du har ændret netværksnavnet (SSID) for den trådløse router, og således benytter producentens standardnavn, kan der være en anden router i området med samme navn. Din trådløse computer eller printeren kan have oprettet forbindelse til den forkerte trådløse router. Giv dit trådløse netværk et unikt navn for at undgå, at dette sker. Hvis du gør det, skal alle de trådløse enheder, der opretter forbindelse til netværket, konfigureres med det nye netværksnavn.

Netværket har mere end en router eller et undernet

Hvis dit netværk består af flere routere, kan computeren og printeren være forbundet til to forskellige routere. Sørg for, at der oprettes forbindelse til den samme router fra både printeren og computeren. Der kan også være en separat gæstenetværksforbindelse på routeren. Sørg for, at computeren og printeren ikke bruger denne gæstenetværksforbindelse.

Hvis netværket har undernet, skal du vælge Fortsæt og så angive printerens IP-adresse manuelt.

Computeren har muligvis flere netværksprofiler

Sørg for, at der oprettes forbindelse til den rigtige router fra computeren. Du har måske benyttet en anden trådløs router i dit område, som stadig er aktiv, og computeren benytter måske stadig denne netværksprofil. Computeren opretter måske automatisk forbindelse til denne trådløse router, når du starter den.

Computeren er tilsluttet et VPN-netværk (Virtual Private Network)

Hvis computeren bruger en VPN-forbindelse til at få adgang til et eksternt sikkert netværk, skal du afbryde VPN-forbindelsen, før du kan finde og installere printeren på dit eget netværk.

© Hewlett-Packard Development Company, L.P.