Βοήθεια εγκατάστασης δικτύου

## Ο εκτυπωτής και ο υπολογιστής είναι συνδεδεμένοι σε διαφορετικά δίκτυα

Επιλέξτε μια ενδεχόμενη αιτία:

Πολλά δίκτυα στην περιοχή σας έχουν το ίδιο όνομα δικτύου (SSID)

Εάν δεν έχετε αλλάξει το όνομα δικτύου (SSID) του ασύρματου δρομολογητή σας από την προεπιλογή του κατασκευαστή, ενδέχεται να υπάρχει άλλος ασύρματος δρομολογητής στην περιοχή σας με το ίδιο όνομα. Ο ασύρματος υπολογιστής ή ο εκτυπωτής ενδέχεται να επιχειρούν να συνδεθούν στον άλλο ασύρματο δρομολογητή κατά λάθος. Για να αποφύγετε αυτό το ενδεχόμενο, δώστε ένα μοναδικό όνομα στο ασύρματο δίκτυό σας. Εάν προβείτε σε αυτήν την ενέργεια, οι ρυθμίσεις όλων των ασύρματων συσκευών που συνδέονται στο δίκτυο, θα πρέπει να διαμορφωθούν με το νέο όνομα δικτύου.

Το δίκτυό σας διαθέτει περισσότερους από έναν δρομολογητές ή υποδίκτυα

Εάν το δίκτυό σας αποτελείται από περισσότερους από έναν δρομολογητές, ο υπολογιστής και ο εκτυπωτής ενδέχεται να έχουν συνδεθεί σε διαφορετικούς δρομολογητές. Βεβαιωθείτε ότι ο υπολογιστής και ο εκτυπωτής είναι συνδεδεμένοι στον ίδιο δρομολογητή. Επίσης, ο δρομολογητής σας ενδέχεται να παρέχει ξεχωριστή σύνδεση δικτύου φιλοξενούμενων. Βεβαιωθείτε ότι ο υπολογιστής και ο εκτυπωτής δεν χρησιμοποιούν σύνδεση φιλοξενούμενων.

Εάν το δίκτυό σας διαθέτει υποδίκτυα, επιλέξτε Συνέχεια και εισαγάγετε μη αυτόματα τη διεύθυνση ΙΡ του εκτυπωτή σας.

Ο υπολογιστής σας μπορεί να έχει περισσότερα από ένα προφίλ δικτύου

Βεβαιωθείτε ότι ο υπολογιστής σας συνδέεται στο σωστό δρομολογητή. Μπορεί να έχετε χρησιμοποιήσει διαφορετικό ασύρματο δρομολογητή στην περιοχή σας ο οποίος να είναι ενεργός και ο υπολογιστής σας ενδέχεται να έχει ακόμα αυτό το προφίλ δικτύου. Ο υπολογιστής σας μπορεί να συνδέεται αυτόματα σε αυτόν τον ασύρματο δρομολογητή κατά την εκκίνηση.

Ο υπολογιστής σας είναι συνδεδεμένος σε εικονικό ιδιωτικό δίκτυο (VPN)

Εάν ο υπολογιστής σας χρησιμοποιεί σύνδεση VPN για να συνδέεται σε ένα εξωτερικό ασφαλές δίκτυο, πρέπει πρώτα να διακόψετε τη σύνδεση VPN ώστε να εντοπίσετε και να εγκαταστήσετε τον εκτυπωτή στο δίκτυό σας.

© Hewlett-Packard Development Company, L.P.