Ajutor pentru instalarea în reţea

## Imprimanta şi computerul sunt conectate la reţele diferite

Mai jos sunt prezentate câteva cauze frecvente pentru care computerul şi imprimanta s-au conectat la routere diferite:

Mai multe reţele din zonă au acelaşi nume de reţea (SSID)

Dacă nu aţi schimbat numele de reţea (SSID) al routerului wireless de la numele prestabilit de producător, în zonă poate exista un alt router wireless cu acelaşi nume. Computerul sau imprimanta wireless se poate conecta din greşeală la celălalt router wireless. Pentru a evita acest lucru, atribuiţi un nume unic reţelei wireless. Dacă procedaţi astfel, toate dispozitivele wireless care se conectează la reţea trebuie configurate cu noul nume al reţelei.

Reţeaua are mai multe routere sau subreţele

Dacă reţeaua constă din mai multe routere, computerul şi imprimanta se pot conecta la routere diferite. Asiguraţi-vă că imprimanta şi computerul se conectează la acelaşi router. În plus, routerul poate oferi o conexiune de reţea separată pentru invitaţi. Asiguraţi-vă că imprimanta şi computerul nu utilizează conexiunea pentru invitaţi.

Dacă reţeaua are subreţele, selectaţi Următorul şi introduceţi manual adresa IP a imprimantei.

Este posibil să existe mai multe profiluri de reţea ale computerului

Asiguraţi-vă că aţi conectat computerul la routerul corect. Este posibil să fi utilizat un alt router wireless din zonă care este activ şi computerul poate să folosească acelaşi profil de reţea. Este posibil ca atunci când îl porniţi, computerul să se conecteze automat la acest router wireless.

Computerul este conectat la o conexiune de reţea virtuală privată (VPN)

În cazul în care computerul utilizează o conexiune VPN pentru a accesa o reţea securizată exterioară, mai întâi trebuie să îl deconectaţi de la VPN pentru a detecta şi a instala imprimanta în reţea.

© Hewlett-Packard Development Company, L.P.