Verkkoasennuksen ohje

## Epäonnistunut verkkoasennus

Valitse mahdollinen syy:

Tulostimen tai tietokoneen verkkoyhteys voi olla katkennut tai ne ovat eri aliverkoissa

Tulostin tai tietokone menetti yhteyden verkkoon ohjelmiston asennuksen aikana tai sitten ne ovat eri aliverkoissa.

- Jos yrität suorittaa asennuksen langattoman verkon kautta, varmista että tulostin on langattomassa yhteydessä tietokoneeseen. Valitse sitten tässä näytössä Yritä uudelleen.

  HUOMAUTUS: Voit tarkistaa tulostimen verkkoyhteyden tilan valitsemalla tulostimen ohjauspaneelin Langaton-painikkeen, joka avaa langattoman yhteyden valikon.

- Jos tulostin ja tietokone ovat eri aliverkoissa, valitse tässä näytössä Peruuta. Seuraavissa näytöissä sinun on ehkä annettava IP-osoite manuaalisesti, jotta asennus onnistuu.

Suojausohjelmisto estää asennuksen

Käytä HP Print and Scan Doctor -apuohjelmaa, joka sisältää vianmääritystietoja ja muita ohjeita suojausohjelmien palomuurien aiheuttamia ongelmia varten. Lataa apuohjelma napsauttamalla tätä: HP Print and Scan Doctor -lataussivu

HUOMAUTUS: HP Print and Scan Doctor ei ole ehkä saatavilla omalla kielelläsi.

Jos käytössäsi on hallittu verkkoympäristö, ota yhteys IT-järjestelmänvalvojaan ja kysy lisätietoja suojausohjelmistosta, joka saattaa estää asennuksen.

Voit poistaa palomuurin väliaikaisesti käytöstä ja valita asennusnäytössä Yritä uudelleen nähdäksesi, onnistuuko asennus ilman virheitä.

Saat lisätietoja suojausohjelmistojen palomuureista ja ratkaisuista tietyille suojaussovelluksille napsauttamalla tätä:

Siirry Wireless Printing Center -tukisivustolle

HUOMAUTUS: Wireless Printing Center ei ole ehkä saatavilla omalla kielelläsi.

Reititin ei toimi

Joskus reitittimet saattavat joutua tilaan, jossa ne eivät toimi oikein. Irrota virtajohto reitittimestä, odota 30 sekuntia ja liitä virtajohto takaisin. Kun reititin on valmis, valitse asennusnäytössä Yritä uudelleen nähdäksesi, onnistuuko asennus ilman virheitä.

© Hewlett-Packard Development Company, L.P.