Hálózat telepítés súgó

## Speciális nyomtatóbeállítás

A vezeték nélküli útválasztó általában automatikusan rendel IP-címet (DHCP-címkiosztás) a helyi vezeték nélküli hálózaton található összes eszközhöz.

Ha saját IP-címet kíván használni:

1. Hozzon létre egy IP-címet a nyomtató számára.

   - A nyomtatóhoz tartozó IP-cím formátumának meg kell egyeznie az útválasztó átjárócímének formátumával. A két cím első három számának meg kell egyeznie, csak az utolsó szám lehet egyedi. Az útválasztó átjárócímét az eszközhöz mellékelt dokumentációban találja, illetve megtudhatja az útválasztó gyártójától is.

   - A vezeték nélküli hálózathoz csatlakozó eszközök mindegyikének egyedi IP-címmel kell rendelkeznie.

   - Az IP-címnek az útválasztó által meghatározott tartományon belül kell lennie. A címtartományt az eszközhöz mellékelt dokumentációban találja, illetve megtudhatja az útválasztó gyártójától is.

     Példa:

     Útválasztó átjárócíme | 192.168.1.1
     1. eszköz IP-címe | 192.168.1.100
     2. eszköz IP-címe | 192.168.1.101
     A nyomtató IP-címe | 192.168.1.102

2. Az IP-cím mezőbe adja meg a nyomtató számára létrehozott IP-címet.

3. Az Alhálózati maszk mezőben adja meg a 255.255.255.0 értéket, kivéve, ha azt megváltoztatta az alapértelmezett beállításról.

4. Az Átjáró mezőben adja meg a vezeték nélküli útválasztó átjárójának címét.

5. Válassza a Folytatás lehetőséget a fenti értékek mentéséhez a nyomtatón.

Ha véletlenül érte el a „Speciális nyomtatóbeállítás” képernyőt, kattintson a „Vissza” gombra az előző képernyőre történő visszatéréshez.

© Hewlett-Packard Development Company, L.P.