Verkkoasennuksen ohje

## Tulostimen lisäasetukset

Tavallisesti langaton reititin määrittää IP-osoitteen (DHCP-osoitteen määritys) automaattisesti kaikille laitteille paikallisessa langattomassa verkossa.

Jos haluat käyttää omaa IP-osoitetta:

1. Luo tulostimelle IP-osoite.

   - Tulostimen IP-osoitteen on oltava samassa muodossa kuin reitittimen yhdyskäytävän osoite. Molempien osoitteiden kolmen ensimmäisen numero-osion on oltava samat. Vain viimeinen numero on yksilöllinen. Saat reitittimen yhdyskäytävän osoitteen selville reitittimen mukana tulleiden oppaiden avulla tai ottamalla yhteyden reitittimen valmistajaan.

   - Jokaisella langattoman verkon laitteella on oltava yksilöllinen IP-osoite.

   - IP-osoitteen on oltava reitittimen määrittämällä alueella. Saat reitittimen hyväksymän osoitealueen selville reitittimen mukana tulleiden oppaiden avulla tai ottamalla yhteyden reitittimen valmistajaan.

     Esimerkkejä:

     Reitittimen yhdyskäytävän osoite | 192.168.1.1
     Laitteen 1 IP-osoite | 192.168.1.100
     Laitteen 2 IP-osoite | 192.168.1.101
     Tulostimen IP-osoite | 192.168.1.102

2. Kirjoita IP-osoite-kenttään tulostimelle luotu IP-osoite.

3. Kirjoita Aliverkon peite -kenttään 255.255.255.0, ellet ole vaihtanut sitä oletusasetuksesta.

4. Kirjoita Yhdyskäytävä-kenttään langattoman reitittimen yhdyskäytävän osoite.

5. Tallenna nämä arvot tulostimeen valitsemalla Jatka.

Jos olet vahingossa päätynyt Tulostimen lisäasetukset -näyttöön, palaa edelliseen näyttöön valitsemalla Takaisin.

© Hewlett-Packard Development Company, L.P.